బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆసీస్ కాస్కో... రబాడ ఈజ్ బ్యాక్
అనుచిత ప్రవర్తన కారణంగా రబాడపై రెండు టెస్టుల నిషేధం విధించిన ఐసీసీ చివరకు మెత్తబడింది. రబాడపై నిషేధం వేటును ఎత్తివేసింది.
| Updated:
Mar 20, 2018, 03:02PM IST
ఆసీస్ కాస్కో... రబాడ ఈజ్ బ్యాక్
ఆస్ట్రేలియాతో మూడో టెస్టు ప్రారంభానికి ముందు ఐసీసీ సౌతాఫ్రికాకు గుడ్ న్యూస్ చెప్పింది. పోర్ట్ ఎలిజబెత్ టెస్టులో అనుచిత ప్రవర్తన కారణంగా రెండు టెస్టుల నిషేధం వేటు ఎదుర్కొన్న రబాడకు శిక్ష తగ్గించింది. దీంతో ఆసీస్‌తో జరగనున్న మూడు, నాలుగు టెస్టుల్లో రబాడ బరిలో దిగనున్నాడు. రెండో టెస్టులో 11 వికెట్లు తీసి దక్షిణాఫ్రికా విజయంలో కీలక పాత్ర పోషించిన రబాడ.. స్మిత్ వికెట్ తీయగానే.. అతడ్ని భుజంతో తోసుకుంటూ ముందుకెళ్లాడు.
రబాడ చర్య నిబంధనలకు విరుద్ధం కావడంతో ఐసీసీ అతడికి 50 శాతం జరిమానా విధించడంతోపాటు.. అతడి ఖాతాలో మూడు డీమెరిట్ పాయింట్లు చేర్చింది. ఏడాదిలో ఈ సఫారీ బౌలర్ ఖాతాలో 8 డీమెరిట్ పాయింట్లను దాటడంతో అతడిపై రెండు టెస్టుల నిషేధం విధించింది. ఐసీసీ తీరు అన్యాయంగా ఉందంటూ మాజీలు విమర్శించారు.
రబాడ అప్పీల్ చేయడంతో విచారణ జరిపిన జ్యుడీషియల్ కమిషనర్ మైకెల్ హెరాన్ శిక్షను తగ్గించారు. రబాడకు విధించిన డీమెరిట్ పాయింట్లను మూడు నుంచి ఒకటికి తగ్గించారు. దీంతో అతడు మిగతా టెస్టుల్లో బరిలో దిగడానికి మార్గం సుగమమైంది. మ్యాచ్ ఫీజులో విధించిన కోతను సైతం 50 శాతం నుంచి 25 శాతానికి తగ్గించారు.
దీంతో మూడో టెస్టులో రబాడ రెట్టించిన ఉత్సాహంతో బరిలో దిగనున్నాడు. కానీ అతడి ఖాతాలో మరో డీమెరిట్ పాయింట్ చేరితే మాత్రం మళ్లీ నిషేధం వేటు పడటం ఖాయం. ఇరు జట్లు 1-1తో సమంగా నిలవగా.. మూడో టెస్టు గురువారం నుంచి జరగనుంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.